# Alfie (film, 1966)

| Alfie |
| --- |
| originalni poster |
| Režija | Lewis Gilbert |
| Producent | Lewis Gilbert |
| Scenario | Bill Naughton |
| Predložak | *Alfie*; autor: Bill Naughton |
| Uloge | Michael Caine Shelley Winters Millicent Martin Vivien Merchant Jane Asher Julia Foster |
| Muzika | Sonny Rollins |
| Fotografija | Otto Heller |
| Montaža | Thelma Connell |
| Distribucija | Paramount Pictures |
| Premijera | 24. marta 1966 (1966-03-24) (UK) |
| Trajanje | 113 min. |
| Zemlja |  Ujedinjeno Kraljevstvo |
| Jezik | engleski |
| Budžet | 800.000 $ |
| Bruto prihod | 18,871.300 $ |
| Kronologija |
|

|  |  |
| --- | --- |
| Prethodi:
 | Sl(ij)edi:
 |

 |
|

|  |  |
| --- | --- |
|  | *Alfie Darling* (1975)
 |

 |

Alfie je britanski igrani film snimljen 1966. godine u režiji Lewisa Gilberta, koji se često navodi kao jedno od najpopularnijih i najuticajnijih filmskih ostvarenja svog vremena.

Po žanru je mješavina drame i seks komedije. Protagonist, čiji lik tumači Michael Caine, je šarmantni, ali amoralni cockney vozač koji svoje zavodničke vještine koristi kako bi bezdušno iskorištavao žene, kako u seksualnom, tako i u svakom drugom pogledu. Radnja, koju sam protagonist komentira obraćajući se publici, prikazuje kako njegovi postupci na kraju dovedu do tragičnih posljedica.

Iako je teatarska predstava bila veliki hit, neki, za tadašnje standarde "pikantni" detalji sadržaja, kao što je u Britaniji tada još uvijek ilegalan abortus, su se smatrali previše kontroverznima za mnoge tada popularne glumce koji su odbili ponudu da nastupe u filmskoj verziji. To je uključivalo i Terencea Stampa, tumača originalne teatarske uloge, koji ju je umjesto toga proslijedio svog prijatelju Caineu. Film je, iako u njemu nema nikakvog eksplicitnog seksa niti golotinje, je od cenzorskog odbora BBFC dobio oznaku "X". To, međutim, nije spriječilo *Alfie* da dobije brojne pohvale od strane kritičara, ali i stekne izuzetnu gledanost, koja se tumačilo kako dopadljivim soundtrackom (koji uključuje pjesmu *Alfie* Burta Bacharacha, koja je postala veliki hit) tako i time da je svojim sadržajem na ekran prenio duh svingajućeg Londona 1960-ih i tada aktualne seksualne revolucije. Caineu je upravo *Alfie* predstavljao film nakon koga se nametnuo kao neosporna zvijezda britanskog i svjetskog filma.

Uspjeh filma je Naughtona natjerao da 1970. godine napiše nastavak u obliku romana *Alfie Darling*, koji je pet godina kasnije dobio i vlastitu ekranizaciju gdje naslovni lik tumači muzičar Alan Price.

Godine 2004. je u SAD snimljen istoimeni remake gdje naslovni lik tumači Jude Law.

## Uloge

* Michael Caine ... Alfred "Alfie" Elkins
* Shelley Winters ... Ruby
* Millicent Martin ... Siddie
* Vivien Merchant ... Lily Clamacraft
* Jane Asher ... Annie
* Julia Foster ... Gilda
* Shirley Anne Field ... Carla
* Eleanor Bron ... the Ljekar
* Denholm Elliott ... Ljekar koji izvodi pobačaje
* Alfie Bass ... Harry Clamacraft
* Graham Stark ... Humphrey
* Murray Melvin ... Nat
* Sydney Tafler ... Frank
* Queenie Watts ... Plavokosa pjevačica u noćnom klubu (van špice)

## Reference

## Vanjske veze

* *Alfie* na sajtu IMDb
* *Alfie* na Rotten Tomatoes-u (`en`)
* „Michael Caine's Russian Home” (Russian). caine-home.narod.ru. Pristupljeno 31 March 2008.